Document ID: /roh_data/filtered/Bilingualer_Corpus_interleaved-it-rm.jsonl.gz/881

This is a text translated from Italian to Rumantsch Grischun.
Allentamento delle disposizioni relative all'ammissione di cittadini di Stati membri dell'area UE/AELS

Il 31 maggio 2004 scade il primo periodo transitorio dell'Accordo sulla libera circolazione delle persone con l'UE. A partire dal quel momento i cittadini di Stati membri UE/AELS, esercitanti un'attività lucrativa, non necessiteranno più di alcun permesso di dimora per un soggiorno di al massimo tre mesi. All'obbligo del permesso subentra ora un obbligo di notifica. La cosiddetta "verifica del mercato del lavoro" e la priorità dei lavoratori indigeni vengono ora completamente a mancare.

Gli Accordi bilaterali con l'UE, entrati in vigore il 1° giugno 2002, entrano in una seconda fase. L'Accordo sulla libera circolazione delle persone, quale componente di questi Accordi, prevede ulteriori facilitazioni per l'ammissione di cittadini di Stati membri dell'area UE/AELS. Per soggiorni di lavoro fino a tre mesi presso datori di lavoro in Svizzera subentra all'obbligo del permesso l'obbligo di notifica. Sottostanno all'obbligo di notifica e non più all'obbligo del permesso anche ditte straniere che hanno ora la possibilità di inviare i propri collaboratori e le proprie collaboratrici nel nostro Paese, fino a 90 giorni all'anno, per la realizzazione di incarichi.

Viene meno la verifica del mercato del lavoro

Vengono meno la verifica del mercato del lavoro, vale a dire la verifica dell'osservanza delle condizioni salariali di lavoro usuali nella zona e nel settore professionale, nonché la verifica della priorità dei lavoratori indigeni. Per le persone facenti domanda ciò significa che nella procedura per l'ottenimento del permesso non devono più essere inviati i contratti di lavoro. Non è più neanche necessaria la comprova di una ricerca infruttuosa di lavoratori già ammessi nel mercato del lavoro svizzero.

Per proteggere l'industria locale da una concorrenza estera con salari bassi e per evitare il dumping salariale verranno attuate dal 1° giugno 2004 misure di accompagnamento: gli organi di controllo competenti per i rispettivi settori verificheranno nelle aziende e sui cantieri che le condizioni salariali e di lavoro usuali nella zona e nel settore professionale vengano rispettate.

Nessun allentamento per nuovi Stati UE

I cittadini dei nuovi Stati UE non possono beneficiare dell'Accordo sulla libera circolazione delle persone. Il Consiglio federale si attiene per il momento alla severa prassi di ammissione per i cittadini di questi Stati. Non è ancora prevedibile il momento in cui verrà eventualmente attuata la libera circolazione delle persone per i cittadini di nuovi Stati UE.

Per lavoratrici straniere e lavoratori stranieri che sottostanno all'obbligo del permesso continua a vigere l'obbligo di notificarsi entro otto giorni presso il Controllo abitanti. Indipendentemente da questo termine un lavoratore straniero soggetto all'obbligo del permesso può in ogni caso iniziare a lavorare ed essere impiegato dal datore di lavoro solo ad avvenuta notifica.

Organo: Ufficio per questioni di polizia e Ufficio per l'industria, arti e mestieri e lavoro

Fonte: it Ufficio per questioni di polizia e Ufficio per l'industria, arti e mestieri e lavoro

Data: 26.05.2004

Las prescripziuns d'admissiun per burgaisas e burgais dal territori da la UE/AECL vegnan schluccadas

Ils 31 da matg 2004 spirescha l'emprim termin transitori da la cunvegna cun l'uniun europeica UE davart la libra circulaziun. A partir da quel termin na basegnan burgaisas e burgais dal territori da la UE/da l'associaziun europeica da commerzi liber (AECL) che pratitgeschan in'activitad da gudogn nagina permissiun da dimora pli per ina dimora da maximalmain trais mais. L'obligaziun da dumandar ina permissiun vegn remplazzada d'ina obligaziun d'annunzia. L'uschenumnada "examinaziun en connex cun il martgà da lavur" e la preferenza da las Svizras / dals Svizzers croda dal tuttafatg.

Las cunvegnas bilateralas cun la UE, ch'èn en vigur dapi il 1. da zercladur 2002, entran en ina segunda fasa. La cunvegna davart la libra circulaziun sco part integrala da questas cunvegnas prevesa ulteriuras facilitaziuns per burgaisas e burgais dal territori da la UE/AECL. Per dimoras da lavur da fin a trais mais tar patruns en Svizra remplazza l'obligaziun d'annunzia l'obligaziun da dumandar ina permissiun. Er firmas da l'exteriur che han il dretg da trametter lur collavuraturas e collavuraturs fin a 90 dis a l'onn en noss pajais per liquidar incumbensas, suttastattan a l'obligaziun d'annunzia e betg pli a l'obligaziun da dumandar ina permissiun.

L'examinaziun en connex cun il martgà da lavur croda

L'examinaziun en connex cun il martgà da lavur, q.v.d. la controlla che las cundiziuns da lavur e da salari localas e da la professiun vegnian resguardadas sco er la controlla da la preferenza da las Svizras / dals Svizzers crodan. Per las petentas ed ils petents signifitgescha quai ch'i na ston vegnir inoltrads nagins contracts da lavur en connex cun la procedura da permissiun. Er la cumprova d'ina tschertga senza success da lavurantas e da lavurants ch'èn gia admess sin il martgà da lavur svizzer, n'è betg pli necessaria.

Per proteger il mastergn indigen da la concurrenza estra cun ses salaris bass sco er per evitar in dumping da salari vegnan realisadas las suandantas mesiras da sustegn a partir dal 1. da zercladur 2004: Ils organs da controlla ch'èn cumpetents per las branschas correspundentas controllan en ils manaschis e sin ils plazzals che las cundiziuns da lavur e da salari vertentas localas e da la professiun vegnian resguardadas.

Nagina schluccada per ils novs stadis da la UE

Las burgaisas ed ils burgais dals novs stadis da la UE na pon betg profitar da la cunvegna davart la libra circulaziun. Il cussegl federal insista per il mument sin la pratica d'admissiun fitg restrictiva envers burgaisas e burgais da quests stadis. Il termin per eventualmain applitgar la libra circulaziun per burgaisas e burgais dals novs stadis da la UE n'è actualmain betg anc previsibel.

Per lavurantas e lavurants esters che suttastattan a l'obligaziun da dumandar ina permissiun vala vinavant in termin d'annunzia dad otg dis che sto vegnir resguardà tar la controlla d'abitants. Independentamain da quest termin dastga ina forza da lavur estra, per la quala sto vegnir dumandada ina permissiun, pir cumenzar a lavurar ed in patrun dastga dar lavur ad ella pir sch'ella è annunziada.

Gremi: uffizi da polizia ed uffizi per industria, mastergn e lavur

Funtauna: rg uffizi da polizia ed uffizi per industria, mastergn e lavur

Data: 26.05.2004